Cefndir yr ysgol
Lleolir Ysgol Cwm Coed ym mhentref fach ger Tregaron yn Sir Geredigion. Cafodd yr ysgol ei sefydlu yn 2004 lle gyfunwyd ddwy ysgol fach at ei gilydd i greu’r ysgol hon. Mae 167 o ddisgyblion yn mynychu’r ysgol ac mae’r ysgol yn un uniaith Cymraeg. Lleolir yr ysgol o fewn ardal lle gwelir tipyn o ddiweithdra. Mae 24% o’r dysgwyr y gymwys i dderbyn prydau ysgol am ddim. Daw dros hanner o ddisgyblion yr ysgol o gartrefi lle mae Saesneg yw eu mamiaith. Dim ond canran lleiaf o’r dysgwyr felly sy’n dod o gartrefi lle mae Cymraeg yw ei mamiaith. Derbynia 3% o’r dysgwyr gymorth anghenion dysgu ychwanegol (ADY). Derbynia 19% o ddysgwyr gymorth gyda’i medrau rhifedd a 33% o’r dysgwyr yn derbyn gymorth gyda iaith. 
	Mae’r ysgol wedi ei rannu i un ddosbarth i bob blwyddyn sy’n golygu bod wyth dosbarth i gyd o fewn yr ysgol. Mae’r ysgol yn derbyn dysgwyr o’r Meithrin pan yn 3 oed hyd at ei bod yn gadael yr ysgol gynradd yn 11 oed ym mlwyddyn 6. Mae 8 athro a 5 cynorthwyydd llawn amser yn yr ysgol.

Addaswyd - https://primarysite-prod-sorted.s3.amazonaws.com/ysgol-gynradd-gymraeg-cwm-garw/UploadedDocument/210bde60fff5479ba70478ceb88ab3e0/estyn-report.pdf











Cefndir yr ymyrraeth – Pam dewis yr ymyrraeth?
Fel ymyrraeth i gyflwyno fewn i ysgol gynradd, penderfynwyd ganolbwyntio ar y bwlch sydd rhwng gyrhaeddiad llythrennedd bechgyn a merched. Dewiswyd hyn fel ymyrraeth oherwydd teimlwyd bod y bwlch yn parhau i fod yn amlwg o fewn nifer o ysgolion. Yn ogystal a hyn tybir ei fod yn fwlch sy’n cael ei adnabod yn rhywbeth cyffredinol erbyn hyn. Ers blynyddoedd bellach mae’r bwlch rhwng y bechgyn a merched yn cael ei amlinellu yn amlwg yng nghanlyniadau’r profion darllen cenedlaethol. Noda Estyn (2008b)  bod bechgyn tua 10% tu ôl i ferched yn eu medrau llythrennedd erbyn diwedd Cyfnod Allweddol 2. Nid yw’r bwlch yn cau o flwyddyn i flwyddyn. O’r achos hyn teimlwyd bod angen ystyried hyn a chyflwyno ymyrraeth yn seiliedig ar gau’r bwlch. 
	Yn fwy benodol, y bwriad yw i edrych ar y bwlch rhwng lefelau darllen bechgyn a merched. O brofiadau personol, y bwlch rhwng gyrhaeddiad darllen y bechgyn yw’r bwlch fwyaf amlwg. Gwelwyd tra allan ar brofiad addysgu proffesiynol nad oedd gan fechgyn o fewn y dosbarthiadau ddiddordeb i ddarllen. Noda’r National Literacy Trust (2012) bod darllen yn cyfoethogi gallu’r dysgwyr i ysgrifennu. O ystyried y bwlch yma ceir nifer o resymau pam fod yna fwlch rhwng gyrhaeddiad darllen bechgyn a merched. Un rheswm  yw bod merched yn fwy tueddol o ddarllen er mwyn mwynhad na’r bechgyn. Dengys ymchwil bod “73% o merched rhwng 8 a 11 mlwydd yn nodi ei bod yn mwynhau darllen o gymharu a 59% o fechgyn” (Darllena Datblyga, 2014: t2) Mae hyn felly yn awgrymu’n gryf bod gwell sgiliau darllen yn mynd i fod gyda'r merched. Yn ogystal a hyn, rheswm arall dros y bwlch yw oherwydd bod bechgyn yn gweld darllen fel rhywbeth sydd ddim yn “cŵl” ac felly ddim eisiau cysylltu eu hunain efo darllen. Mae pwysau gan gyfoedion hefyd yn reswm pam nad yw’r bechgyn eisiau cael ei gweld fel darllenwyr. Yn deillio o hyn dengys ymchwil bod 19% yn dweud y byddent yn teimlo’n embaras petai ei ffrindiau yn eu gweld yn darllen (National Literacy Trust, 2012). Nid oes syndod felly pam fod  y bwlch yn bodoli. (Gweler atodiad 3 am ymrwymiad y rhieni a’r ymyrraeth).
	
	



Gwerthuso
Teimlaf fy mod wedi cyflwyno ymyrraeth sy’n addas ar gyfer y nod ac wedi ei gynllunio’n fanwl. Credaf fy mod wedi llwyddo i ddarparu’r wybodaeth mewn ffordd proffesiynol ac eglur ar gyfer y gynulleidfa benodol. Yn ogystal a hyn teimlaf fy mod wedi bod yn llwyddiannus yn dewis strategaethau realistig ac effeithiol gall gael eu defnyddio o fewn ysgolion. Credaf fy mod wedi gwneud y gwaith ymchwil hanfodol er mwyn gyflwyno’r ymyrraeth. Defnyddiais amryw o ffynonellau ac ystyriais barn damcaniaethwyr gwahanol drwy wneud hyn. Er mwyn gwella, dylwn fod wedi dysgu’r sgript fel nad yw’r fideo yn amlwg fy mod yn ei ddarllen. Byddai hyn wedi sicrhau bod y wybodaeth yn cael ei drosglwyddo i’r gwyliwr mewn ffordd fwy hamddenol ac yn fwy naturiol. Yn ogystal a hyn, byddai wedi bod yn fuddiol petawn wedi creu llinell amser gweledol i’r llywodraethwyr er mwyn ei wneud yn hollol glir sut mae’r ymyrraeth wedi ei strwythuro.
	Mae’r cyfle i wneud y clip fideo wedi bod o fudd i ddatblygu fy sgiliau trosglwyddo gwybodaeth a dadansoddi gwybodaeth. Mae gwneud cyflwyniad clip fideo yn hollol wahanol i wneud aseiniad ysgrifenedig gan fod angen ystyried y ffordd fwyaf effeithiol o gyflwyno’r tystiolaeth rydych yn ei gasglu. Teilaf y bydd o fudd i mi pan fyddaf mewn swydd ac yn gorfod cynnal cyfarfodydd. Yn ogystal a hyn mae wedi bod yn ddiddorol i ganolbwyntio ar broblem sy’n codi o fewn ysgolion yn ddyfnach. Roedd ystyried strategaethau amryw gall weithio hefyd ddatblygu fy ngallu i weld sut mae angen newid nid yn unig yr hyn rydym fel athrawon yn ei gyflwyno ond hefyd yr adnoddau a’r amgylchedd. Cysyllta hyn gyda’r safon SAC S3.3.8  eu bod yn trefnu ac yn rheoli y man addysgu ffisegol, yr offer, y deunyddiau, y testunau a'r adnoddau eraill yn ddiogel ac yn effeithiol. Teimlaf fy mod wedi cyflawni hyn yn y broses. Mae hyn yn sicr wedi fy ngalluogi i ystyried anghenion unigolion o fewn dosbarth. Cysyllta hyn i’r safon SAC 1.1. sef ‘deall gwahanol anghenion dysgu dysgwyr ac yn ymdrechu i ddarparu'r addysg orau posibl i'w galluogi i wneud y gorau o'u potensial’. Hyderaf felly bod gen i well dealltwriaeth ar sut dylid fynd ati i gyflwyno ymyrraeth o fewn ysgol. 

1. Bwlch yng nghanlyniadau’r disgyblion yn y Profion Darllen Cenedlaethol.

2. Asesu o fewn yr ysgol yn amlygu bod y bwlch yn cynyddu wrth i’r flwyddyn fynd yn ei flaen – gadael disgyblion ar ôl.

	1. Cau’r bwlch rhwng gyrhaeddiad bechgyn a merched o fewn llythrennedd.

· Cyflwyno ymyrraeth/ strategaethau gall ddiwallu hyn.

· Cyflwyno’r strategaeth “Darllen dan Arweiniad”

· Ardal Ddarllen ym mhob dosbarth.

· Cydweithio gyda rieni.

	
Cyfarfodydd bob mis gyda staff/pennaeth/ Arweinydd llythrennedd


Hyfforddiant Darllen dan Arweiniad

Cael y rhieni yn rhan o’r broses. Sicrhau eu bod yn cytuno gyda’r ymyrraeth.
	
Cydlynydd Llythrennedd CS a CA2

UDRh

Staff

Rhieni a Disgyblion
	
Hyfforddiant Darllen dan arweiniad – (dim pris eto)

Athrawon Cyflenwi

Adnoddau megis – Llyfrau

Setiau Llyfrau ‘Prosiect X’ - £42 y set
	
· Tracio’r ymyrraeth gan ddefnyddio system Incerts yr ysgol.
· Gwerthuso’r ymyrraeth drwy gael adborth wrth staff, disgyblion a rhieni.
· Edrych ar lyfrau cofnod darllen y dysgwyr yn rheolaidd er mwyn gweld os bod y darllen yn digwydd yn gyson.
· Profion Darllen Cenedlaethol ar ddiwedd y flwyddyn.




Nifer o eiriau – 1,118

Atodiad 1
[image: Image result for Bronfenbrenner]Damcaniaeth system Ecolegol Bronfenbrenner

https://cormac404.wordpress.com/2017/05/18/some-thoughts-on-an-ecological-perspective-of-social-media-research/








Mae system Ecolegol Bronfenbrenner yn amlinellu’r effeithiau cymdeithasol sy’n cael dylanwad ar ddatblygiad y plentyn. Rhennir y system fewn i 4 elfen ac mae’r elfennau yn dynodi y dylanwad agosaf i’r pellaf. Y ‘system feicro’ yw’r elfen sydd agosaf i’r dysgwyr ac yr elfen sydd fwyaf dylanwadol ar y dysgwyr. Dyma lle bydd rhieni’r dysgwyr felly yn cael ei gweld. Gellir nodi yn bendant mae rhieni yn naturiol, yw un o’r brif ddylanwadau ar fywydau y plant. Wrth edrych ar yr ymyrraeth benodol hon, gall agwedd rhieni tuag at ddarllen gael effaith unionsyth ar agwedd y plentyn. Cysyllta rôl y rhieni gyda’r hyn mae Maslow yn ei awgrymu yn ei hierarchaeth (Gweler Atodiad 2) Tybir bydd agwedd rieni tuag at ddarllen yn bendant yn strwythuro meddyliau’r plentyn. Noda National Literacy Trust (2012) bod dysgwyr sy’n dod o gartrefi lle nad yw’r rhiant yn darllen, yn fwy debygol o fod ag agwedd negyddol tuag at ddarllen. Gellir dadlau felly bod hyn oherwydd dylanwad y rhieni. Yn ogystal a hyn dylanwad arall ar y dysgwyr yw’r ysgol, yn yr elfen ‘system meso’. Eto bydd dylanwad yn cael effaith ar y dysgwyr, ond efallai llai os bydd dylanwad cryf gan y rhieni. Mae’n hanfodol yn y elfen hon felly bod yr ysgol yn cymryd cyfrifoldeb i sicrhau bod dylanwad positif yn cael ei roi ar ddysgwyr. O fewn yr ‘system exo’ gwelir dylanwad y gymdeithas. Dywed Llywodraeth Cymru (2016)  bod y gymdeithas yn mynd i gael tipyn o ddylanwad ar ddysgwyr. Wrth ystyried y gymdeithas un lleoliad pwysig i’r dysgwyr o fewn yr ymyrraeth hon yw’r llyfrgell. Noda Estyn (2008b) bwysigrwydd llyfrgelloedd i gyfrannu at ddysgu gydol oes.
Atodiad 2
Hierarchaeth Anghenion Maslow
[image: Image result for maslow]







https://www.simplypsychology.org/maslow.html


Dangosa’r hierarchaeth bod angen i blant dderbyn yr haenau sylfaenol o fewn y pyramid er mwyn medru cyrraedd ei llawn potensial. Golyga hyn felly heb y pethau sydd ar waelod yr hierarchaeth, ni fydd plant yn medru cyrraedd ei gwir potensial. O fewn yr ymyrraeth benodol yma, mae gan y dysgwyr yr ‘anghenion sylfaenol’. Yr hyn sydd angen i ni ganolbwyntio arno yw’r rhan ‘anghenion seicolegol’. Mae’n gyfrifoldeb ar y rhieni i sicrhau eu bod yn cefnogi’r dysgwyr yn y trydydd a pedwerydd haen. Argymhella Maslow yn yr haenau hyn mae angen i’r plant deimlo cariad o fewn y cartref a cael y teimlad ei bod yn medru cyflawni. Bydd hyn yn digwydd pan fydd rhieni yno i longyfarch y dysgwyr ar eu llwyddiant. Mae agwedd y rhieni yn bwysig felly. Er mwyn cyrraedd y brig, mae’n rhaid bod gan y ddysgwyr sylfaenai cadarn. 





Atodiad 3

Ymrwymiad Rhieni
[bookmark: _GoBack]Mae rhieni yn cael effaith enfawr ar ddysgu eu plentyn. Dywed Llywodraeth Cymru (2016) y cynharaf bydd rhieni yn dod yn rhan o ddysgu’r plentyn yna y fwyaf effeithiol bydd y canlyniadau. Dengys ymchwil bod rôl y rhieni yn holl bwysig yn sicrhau llwyddiant y dysgwyr yn eu addysg. Yn 2014 lansiwyd y prosiect ‘Mae addysg yn dechrau yn y cartref’ gan Lywodraeth Cymru (LlC, 2016). Pwrpas y prosiect yw i ddarparu gwybodaeth i rieni neu gofalwyr ar sut mae ymgysylltu efo dysgu ei plentyn. O fewn yr ymyrraeth benodol yma mae agwedd y rhieni yn mynd i gael cryn dipyn o effaith ar barodrwydd y dysgwyr i ddarllen. Mae gan nifer o bobl y farn bod darllen yn beth diflas oherwydd dyna oedd ei profiad nhw o fewn yr ysgol. Cysyllta hyn gyda ddamcaniaeth system ecolegol Bronfenbrenner (gweler atodiad 1).
Yn ogystal a hyn, dywed Grigg (2015) bod yna ddau agwedd i gyfranogiad rhieni, sef 
1. Cyfranogiad ym mywyd ysgol y plentyn.
2. Darparu cymorth i dysgu’r plentyn yn y cartref.
Dyma’r ddau agwedd mae angen sicrhau bod rhieni yn rhan ohono felly. Mae’n gyfrifoldeb ar yr ysgol i sicrhau bod y berthynas yn cael ei sefydlu yn gynnar o fewn yr ysgol. Noda Williams et.al (2002) mae dim ond 1 allan o 3 o rieni oedd yn teimlo ei bod yn rhan o ddysgu eu plentyn gyda 72% yn nodi y byddent yn hoffi cael eu cynnwys yn fwy. Dangosir felly ei fod yn ddyletswydd ar athrawon i sicrhau bod pob rhiant/ gofalwr yn teimlo’n rhan o ddysgu eu plentyn.

